Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
-
Satana anamukasi hadi yaaka 1,000 (1-3)
-
Anyuuli akuyuulila hamu naKristu hadi yaaka 1,000 (4-6)
-
Satana akamukasununaku, kuhiñahu akamujilumuna(7-10)
-
Afu hiyakuyisompesha kwitanda ditooka (11-15)
20 Nawa namweni kañelu nakufuma mwiwulu iku nakwati nsapi yakwikela niileñi deneni muchikasa chindi.
2 Dichi wakwatili owu chanzañombi, yowu kapela wakushankulu, diyi Diyabolu nawa Satana, nakumukasa hadi yaaka 1,000.
3 Nawa wamuumbilili mwikela, wamwenzeleliku nikulamikaku chilamiku hewulu kulonda yabuli kutwesha kuluwañesha cheñi akwanyuza kushika nimpinji yakakuma yaaka 1,000. Hanyima yachumochu, atela kumukasununaku hakapinji kantesha.
4 Namweni matanda, nawa owu ashakaminihu ayinkeli wuswa wakusompesha. Namweni mawumi anowu ajahiliwu kukoola wunsahu washimwiniwu hansañu yaYesu nikukoola kuhosha hansañu yaNzambi, ninowu abulili kudifukula kudi kanyama wamwisaña chisumi hela kudi chifwikija chindi nawa abulili kwiteja kuyisha chinjikijilu hamahama awu nihamakasa awu. Wenowu ekalili amomi cheñi nawa ayuulili neyi anyanta hamu naKristu hadi yaaka 1,000.
5 (Afu ejima ashalilihu hiyekalili amomi cheñiku, sampu nichamanini yaaka 1,000.) Iku diku kusañuka kwatachi.
6 Wudi namuzañalu nikujila yowu muntu wakekala muchibalu chakusañuka kwatachi; kufwa kwamuchiyedi hikudi nawuswa hadi wenawaku, ilaña akekala atupristu aNzambi niaKristu, nawa akayuula neyi anyanta hamu nayena hadi yaaka 1,000.
7 Chakamana hohu yaaka 1,000, Satana akamukasununa kufuma mukaleya,
8 nawa wakaya nakuluwañesha akwanyuza adi kumawombu awana eseki, atenañawu nawu Gogi niMagogi, nakuyipompesha hamu kunjita. Kuvula kwawu kudi neyi kuvula kwawusekulula wakukaluñalwiji.
9 Nawa apalañeneni kwejima kwakumina iseki nikukuchika chilombu chawakwakujila nimusumba wakeñewa. Ilaña kesi kafumini mwiwulu nakuyijilumuna.
10 Nawa Diyabolu wayiluwañesheleña, amuumbilili mwijiya dakesi nimumulañi wakesi kamalola abutukaña kesi, omu mwadiña kanyama wamwisaña chisumi nikaprofwetu wakutwamba; nawa akayikabishaña mwaana niwufuku haya nyaaka nanyaaka.
11 Namweni itanda deneni ditooka niNowu washakaminihu. Iseki niiwulu jatemukili kumesu indi nawa hijawanikilihu cheñiku.
12 Namweni afu alema niabula kulema anemani kwitanda, nawa kwadiña nyivuñilu yakuvuñulula dehi. Ilaña muvuñilu wukwawu awuvuñulwili; wenowu wadiña muvuñilu wawumi. Dichi afu ayisompesheli kushindamena hayuma yasonekeliwu munyivuñilu kwesekeja nanyidimu yawu.
13 Kaluñalwiji kalubwili afu adiñamu, kufwa niIjamu nijena jalubwili afu adiñamu, nawa ayisompesheli hamuntu-hamuntu kwesekeja nanyidimu yawu.
14 Kufwa niIjamu ajuumbilili mwijiya dakesi. Idi ijiya dakesi demenañaku kufwa kwamuchiyedi.
15 Kubombelahu, muntu wejima wabulili kusonekawu mumukanda wawumi, amuumbilili mwijiya dakesi.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Chimwekeshu 20
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn unk kmb_Latn unk swh_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn wol_Latn cjk_Latn bem_Latn lua_Latn cjk_Latn cjk_Latn cjk_Latn cjk_Latn cjk_Latn ilo_Latn bem_Latn cjk_Latn cjk_Latn sna_Latn cjk_Latn kmb_Latn lug_Latn eng_Latn